ลักษณะการประกอบธุรกิจ

ความเป็นมา

  บริษัท ยูนิเวนเจอร์ จำกัด (มหาชน) เดิมชื่อ “บริษัท ยูนิไทยอ๊อกไซด์ จำกัด”
  จดทะเบียนก่อตั้งเมื่อวันที่ 25 มิถุนายน 2523 ด้วยทุนจดทะเบียนเริ่มแรก 5 ล้านบาท
  เพื่อประกอบธุรกิจผลิตและจำหน่ายเคมีภัณฑ์ ประเภทผงสังกะสีอ๊อกไซด์ ต่อมาในปี 2531
  บริษัทฯได้จดทะเบียนเปลี่ยนแปลงสภาพเป็นบริษัทมหาชน
  และเข้าจดทะเบียนในตลาดหลักทรัพย์แห่งประเทศไทย

  ในปี 2539 บริษัทฯได้เพิ่มทุนจดทะเบียนเป็น 100 ล้านบาท โดยออกหุ้นสามัญเพิ่มทุน จำนวน 8
  ล้านหุ้น ในราคาหุ้นละ 10 บาท เสนอขายหุ้นแก่ผู้ถือหุ้นเดิมในอัตราส่วนหุ้นสามัญเดิม 1 หุ้น ต่อ
  หุ้นสามัญใหม่ 4 หุ้น ในปี 2541 บริษัทฯมีมติให้จัดสรรใบสำคัญแสดงสิทธิที่จะซื้อหุ้นสามัญเพิ่มทุน
  จำนวน 500,000 หน่วย เสนอขายแก่กรรมการและ/หรือพนักงานบริษัทฯในวงจำกัด
  โดยที่ใบสำคัญแสดงสิทธิ 1 หน่วย ใช้สิทธิซื้อหุ้นสามัญเพิ่มทุนได้ 1 หุ้น ในราคาหุ้นละ 10 บาท
  กำหนดอายุ 5 ปีนับตั้งแต่วันที่ออกใบสำคัญแสดงสิทธิ ทั้งนี้ บริษัทฯได้จัดสรรใบสำคัญแสดงสิทธิ
  จำนวน 400,000 หน่วยให้แก่กรรมการของบริษัทฯ
  และได้ยกเลิกการเสนอขายใบสำคัญแสดงสิทธิส่วนที่เหลือ จำนวน 100,000 หน่วย

  ในปี 2542 บริษัทฯมีการเปลี่ยนแปลงโครงสร้างผู้ถือหุ้น โดยบริษัทฯได้เพิ่มทุนจดทะเบียนเป็น
  300 ล้านบาท โดยจัดสรรหุ้นสามัญเพิ่มทุน จำนวน 20 ล้านหุ้น ในราคาหุ้นละ 10 บาท
  เสนอขายให้กับกลุ่มคาเธ่ย์ และทำให้กลุ่มบุคคลดังกล่าวถือหุ้นในบริษัทฯ ณ ขณะนั้น
  คิดเป็นสัดส่วนร้อยละ 66.67 ของทุนจดทะเบียนและเรียกชำระแล้วหลังการเพิ่มทุน
  และพร้อมกันนั้นบริษัทฯได้เริ่มดำเนินธุรกิจการลงทุนเป็นครั้งแรกโดยเข้าซื้อหน่วยลงทุนมูลค่า 50
  ล้านบาทในกองทุนสตาร์วูด ไทยแลนด์ พร็อพเพอร์ตี้ 1 ซึ่งเป็นกองทุนรวมอสังหาริมทรัพย์
  มูลค่ากองทุนประมาณ 700 ล้านบาท
  ที่ชนะการประมูลสินเชื่อพาณิชย์ขององค์การเพื่อการปฏิรูประบบสถาบันการเงิน และต่อมาในปี
  2544
  บริษัทฯได้เริ่มต้นธุรกิจการลงทุนอีกครั้งหนึ่งโดยการลงทุนส่วนใหญ่ของบริษัทฯจะเป็นการร่วมลงทุนในธุรกิจอสังหาริมทรัพย์

  ในเดือนกรกฎาคม 2545 บริษัทฯได้เพิ่มทุนจดทะเบียนเป็น 350
  ล้านบาทโดยการออกและจัดสรรหุ้นสามัญเพิ่มทุน จำนวน 5 ล้านหุ้น ในราคาหุ้นละ 10 บาท
  เสนอขายให้กับกลุ่มคาเธ่ย์ดังกล่าวอีกครั้งหนึ่ง ทำให้กลุ่มดังกล่าวถือหุ้นในบริษัทฯ ณ ขณะนั้น
  คิดเป็นสัดส่วนร้อยละ 53.34 ของทุนจดทะเบียนและเรียกชำระแล้วทั้งหมดหลังการเพิ่มทุน

  เมื่อวันที่ 19 พฤศจิกายน 2545 ที่ประชุมวิสามัญผู้ถือหุ้น ครั้งที่
  1/2545ได้มีมติให้จัดสรรใบสำคัญแสดงสิทธิที่จะซื้อหุ้นสามัญ จำนวน 17.70 ล้านหน่วย
  โดยไม่คิดมูลค่าให้แก่ผู้ถือหุ้นเดิมที่มีรายชื่อปรากฏในทะเบียนผู้ถือหุ้น ณ วันที่ 28 พฤศจิกายน
  2545 ในอัตราส่วนหุ้นสามัญเดิม 2 หุ้น ได้รับใบสำคัญแสดงสิทธิ 1 หน่วย
  โดยที่ใบสำคัญแสดงสิทธิ 1 หน่วย ใช้สิทธิที่จะซื้อหุ้นสามัญใหม่ได้ 1 หุ้น ในราคาหุ้นละ 25 บาท
  มีระยะเวลาการใช้สิทธิทุกๆ 3 เดือน กำหนดอายุ 7 ปี และมีมติให้จัดสรรหุ้นสามัญเพิ่มทุน
  จำนวน 38.65 ล้านหุ้น ในราคาไม่ต่ำกว่าร้อยละ 80 ของราคาตลาดของหุ้นบริษัทฯ
  เสนอขายให้แก่นักลงทุนโดยเฉพาะเจาะจง ซึ่งมีจำนวนไม่เกิน 35 ราย ภายในระยะเวลา 12
  เดือน และ/หรือ ผู้ลงทุนประเภทสถาบัน
  ตามประกาศคณะกรรมการกำกับหลักทรัพย์และตลาดหลักทรัพย์
  รวมทั้งได้มีมติให้จัดสรรใบสำคัญแสดงสิทธิที่จะซื้อหุ้นสามัญเพิ่มทุนอีกจำนวน 1.35 ล้านหน่วย
  โดยไม่คิดมูลค่าให้แก่พนักงานของบริษัทฯและบริษัทย่อยของบริษัทฯในวงจำกัด
  โดยที่ใบสำคัญแสดงสิทธิ 1 หน่วย ใช้สิทธิซื้อหุ้นสามัญเพิ่มทุนได้ 1 หุ้น ในราคาหุ้นละ 10 บาท
  กำหนดอายุ 5 ปีนับตั้งแต่วันที่ออกใบสำคัญแสดงสิทธิ

2.2 ภาพรวมการประกอบธุรกิจของบริษัทฯ บริษัทย่อย บริษัทร่วม และบริษัทอื่นๆ

  บริษัทฯและบริษัทย่อยประกอบธุรกิจหลัก 3 ประเภท คือ (1) ธุรกิจผลิตสังกะสีอ๊อกไซด์ (2)
  ธุรกิจการลงทุน และ (3) ธุรกิจจำหน่ายเครื่องบันทึกเวลา และอุปกรณ์ควบคุมระบบที่จอดรถ

  บริษัทฯประกอบธุรกิจผลิตและจำหน่ายผงสังกะสีอ๊อกไซด์
  และมีนโยบายที่จะดำเนินธุรกิจการลงทุนโดยตรงจากบริษัทฯและผ่านบริษัท ยูนิเวนเจอร์ แอสเซท
  แมเนจเม้นท์ จำกัด ซึ่งเป็นบริษัทย่อย ส่วนธุรกิจจำหน่ายเครื่องบันทึกเวลา
  และอุปกรณ์ควบคุมระบบที่จอดรถจะดำเนินการโดยบริษัท ฟอร์เวิร์ด ซิสเต็ม จำกัด
  ซึ่งเป็นบริษัทย่อย ทั้งนี้สามารถสรุปโครงสร้างการถือหุ้นและการดำเนินงานของกลุ่มบริษัทฯ ดังนี้

โครงสร้างการประกอบธุรกิจและการถือหุ้นของบริษัท ยูนิเวนเจอร์ จำกัด (มหาชน)

ณ วันที่ 31 ธันวาคม 2545

2.3 โครงสร้างรายได้จำแนกตามกลุ่มธุรกิจ

  โครงสร้างรายได้จากการประกอบธุรกิจของบริษัทฯและบริษัทย่อยตั้งแต่ปี 2542 จนสิ้นสุด ปี
  2545 สามารถจำแนกตามสายธุรกิจได้ดังต่อไปนี้

[TABLE]

หมายเหตุ * ตัวเลขดังกล่าวไม่ตรงกับที่เปิดเผยในหมายเหตุประกอบงบการเงินหัวข้อการเสนอข้อมูลทางการเงินจำแนกตามส่วนงาน เนื่องจากการจัดทำงบการเงินรวมได้รวมรายได้จากธุรกิจการลงทุนเป็นรายได้ในประเทศ

 ** รายได้รวมดังกล่าวไม่ตรงกับรายได้รวมที่เปิดเผยในงบการเงิน เนื่องจากในการจัดทำงบการเงินรวมได้นำผลขาดทุนที่ยังไม่เกิดขึ้นจริงของเงินลงทุนทั่วไป จัดอยู่ในรายการค่าใช้จ่าย 

2.4 เป้าหมายการดำเนินธุรกิจ

-ไม่มี-